Graadkampe – Midstream College
Die jaarlikse graadkampe is deel van Midstream College se opvoedkundige program. Midstream College is 'n voorstaander van 'n gebalanseerde kind en 'n holistiese opvoeding en daarom is dit belangrik vir die leerders om binne sowel as buite die klaskamer opvoeding te ontvang.
Die graadkampe vind almal direk na die atletiekseisoen en voor die aanvang van die wintersportseisoen plaas. Die graadtien- en graadtwaalfgroep is die enigste uitsonderings. Die graadtiens neem in die middel van September aan 'n uitgebreide graadkamp deel en die graadtwaalfs het 'n tuiskamp. Die doel van die graadkampe is veelvoudig. Die leerders word aan verskeie omgewings in die land blootgestel. Verskeie ervarings van omgewingsopvoeding, geskiedenis, die buitelewe, asook avontuuraktiwiteite soos: witwaterroei, boomtoere ("canopy touring") en tubing maak deel uit van die aktiwiteite. Die leerders kry ook die kans om hul medeleerders beter te leer ken deurdat hulle op 'n minder formele vlak aan mekaar blootgestel word en kan sosialiseer.
Die plek waar elke graadkamp gehou word, word selektief gekies om sekere doelwitte te bereik.
Odyssey ouerinligting 2020
Midstream College Odyssey 2019: https://youtu.be/ufFiPr7kWIE
Odyssey ouer inligtingsaand fotos 2020: https://youtu.be/1yy7us3a2Es
Midstream College "Rise Against Hunger" 2019: https://youtu.be/CE8emtQHzQo
Graad 8 (26 tot 28 Februarie)
Program en Aktiwiteite
Hierdie kamp word by Warthog Inn gehou. Die bosveldomgewing bied 'n wonderlike agtergrond vir leerders om gees te bou en om hulself in 'n spanopset te ontdek.
Graad 9 (26 Februarie tot 1 Maart)
Hierdie unieke kamp word in die hartjie van Zoeloeland by die Babanango Valley Adventure Centre naby Dundee gehou. Hier sal die leerders 'n ryke natuur-, kulturele en historiese ervaring beleef. . Hulle sal die Isandlwana & Rorke's Drift-slagveldtoer verken en ook praktiese ervaring opdoen in die ekologie en lewenswetenskappe terwyl hulle die buitelug verken.
Graad 10 (3 tot 11 September)
Hierdie kamp staan bekend as Odyssey en is uniek aan Midstream College. Die kamp word geheel en al deur Midstream personeel bestuur, wat verseker dat dit van 'n hoë gehalte is en ook 'n langdurige ervaring beloof. Die Odyssey is 'n avontuur wat oor nege dae plaasvind. Die leerders word in klein groepe verdeel, aan 'n personeellid toegewys, en moet op hul eie deur die Haenertsburg wildernisarea reis. Die leerders ervaar verskillende aktiwiteite soos roei, stap, kook, kamp, boomtoere en fietsry, om maar net 'n paar te noem. Elke groep se roete lei hulle uiteindelik na die kruin van die Iron Crown (2 126 m) wat die hoogste punt in Limpopo is. Die kamp toets werklik die leerders aangesien dit hulle uit hul gemaksone neem. Hulle moet ook werk aan wat in hulle alledaagse lewens gebeur. Leerders kry die geleentheid om hul groep se personeellid beter as individu te leer ken, wat dus blywende verhoudinge bou.
Graad 11 (26 tot 29 Februarie)
Die graadkamp staan bekend as die top avontuurkamp. Die graad 11's reis na die pragtige Hazyview in die Laeveld-omgewing waar hulle een van Suid-Afrika se unieke landskapomgewings kan geniet. Hier beleef die leerders drie adrenaliengevulde dae terwyl hulle aan witwaterroei, tubing en 'n leierskapontwikkeling avontuurwedloop deelneem. Hulle word ook teruggeneem na hul tyd op Odyssey en besin oor van die lesse wat hulle daar geleer het.
Die graad 12-leerders het geen graadkamp nie. Hierdie graadgroep gaan voort met hul akademiese programme en 'n interne graadkampdag by die skool.
Alle graadkampe is verpligtend. Kontak gerus vir mnr. Malcolm Dunkeld by mdunkeld@midstreamcollege.co.za vir meer inligting oor enige van die kampe.